– Noen med bunad vil kanskje synes det blir for varmt
DRØMMEVÆR: 17. mai-været i fjor var veldig bra, men i år blir det langt varmere. FOTO: Rune Sævig (ARKIVFOTO)
STORE TEMPERATURFORSKJELLER: Slik så det ut på Haukås 3. mai i år. Vegar Valde
Det er bare å forberede seg på en svett 17. mai i Bergen, ifølge meteorolog Tone Christin Thaule ved Vervarslinga på Vestlandet.
– Værvarselet ser veldig bra ut. Vi har et høytrykk i Norskehavet som er gunstig for Vestlandet, begynner hun.
Været på nasjonaldagen vil bli bedre og bedre utover dagen, lover Thaule.
– Litt skyer på morgenen i Bergen og langs kysten, men det vil lette i løpet av formiddagen. På kvelden kan det bli nordlig frisk bris på kysten, sier meteorologen.
Men temperaturene vil holde seg høye.
Varmerekord?
Varmerekorden for både Bergen og Hordaland nasjonaldagen er 25,6 grader, og den ble målt på Fana forsøksstasjon i 1980.
– Kan det bli ny varmerekord på 17. mai?
– Det blir nok ikke så varmt, det tror jeg ikke. Men det er sannsynlig at det blir temperaturer over 20 – 21 grader i Bergen, sier meteorologen.
Til sammenlikning var temperaturen rundt 15 grader i fjor.
– Noen med bunad vil kanskje synes det blir for varmt i år, sier Thaule.
Fakta: Værrekorder i Bergen og Hordaland 17. mai
Varmerekord for både Bergen og Hordaland: 25,6 grader, som ble målt på Fana forsøksstasjon i 1980.
Kulderekord for Bergen: – 0,5 grader, som ble målt på Fana forsøksstasjon i 1977.
Kulderekord for Hordaland (også norgesrekord): – 20,9 grader, som ble målt på Finse i 1909.
Våteste 17. mai (mellom klokken 07.00 og 19.00):
Bergensrekord: 23,6 mm, som ble målt på Florida i 1993.
Hordalandsrekord: 43,2 mm, som ble målt i Modalen i 1989.
Kilde: Jostein Mamen, forsker for avdeling for klimatjenester
– Fint vær fremover
– Høytrykket kommer til å prege været fremover, forklarer Thaule.
Frem til torsdag 23. mai er det ikke meldt noe nedbør.
– Det er ikke ofte man kan si at det blir såpass bra, sier meteorologen.
Høyr vekas BT20-podkast
På berre 20 minutt oppdaterer Ingvild Nave deg på dei viktigaste sakene for oss på Vestlandet.
Høyr episodane her
Hvor er Jostein Mamen forsker?
avdeling for klimatjenester